----

----

Retsakter vedtaget i henhold til afsnit V i traktaten om Den Europæiske Union

----

Femte årsrapport vedrørende gennemførelsen af Rådets fælles aktion af 12. juli om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben (2002/589/FUSP)

(2006/C 171/01)

INDLEDNING

I overensstemmelse med målsætningerne i den fælles aktion spillede EU en aktiv rolle på FN's konference om ulovlig handel med hånd- og mandbårne våben inden for alle områder (den 9.-20. juli 2001 i New York), der mundede ud i vedtagelsen af et FN-handlingsprogram, og på det første toårlige møde mellem deltagerstaterne den 7.-11. juli 2003 i New York. I 2005 fortsatte EU denne aktive rolle på det andet toårlige møde mellem deltagerstaterne den 11.-15. juli 2005. EU deltog også aktivt i møderne i den åbne arbejdsgruppe vedrørende sporing af håndvåben og lette våben i 2004 og 2005, som i juni 2005 resulterede i vedtagelsen af FN's multilaterale instrument vedrørende sporing af ulovlige håndvåben og lette våben, der blev godkendt ved en afgørelse fra FN's 60. Generalforsamling. EU deltog også aktivt i forhandlingerne om protokollen om bekæmpelse af ulovlig fremstilling af og handel med skydevåben og dele, komponenter samt ammunition hertil, til De Forenede Nationers konvention om bekæmpelse af grænseoverskridende organiseret kriminalitet, som FN's Generalforsamling vedtog den 31. maj 2001.

På sit møde den 15.-16. december 2005 vedtog Det Europæiske Råd EU-strategien for bekæmpelse af ulovlig ophobning af og handel med håndvåben og lette våben samt ammunition hertil (1). I dette dokument fremhæves behovet for sammenhæng mellem EU's sikkerheds- og udviklingspolitikker, samtidig med at der sikres en udnyttelse af EU's midler på multilateralt og regionalt plan, dels inden for Den Europæiske Union og dels i dens eksterne forbindelser. Strategien tjener som politisk rettesnor for EU's aktiviteter på området via de forskellige instrumenter, der er til rådighed, og for dets medlemsstater.

Denne rapport falder i tre dele:

Rapporten omfatter Rådets fælles aktion 2002/589/FUSP og EU-programmet til forebyggelse og bekæmpelse af ulovlig handel med konventionelle våben, som Rådet vedtog den 26. juni 1997. Den er koncentreret omkring aktiviteter i 2005.

1.   Nationale gennemførelsesforanstaltninger i 2005

1.A.   Samarbejde, samordning og udveksling af oplysninger mellem administrative og retshåndhævende myndigheder osv.

Nedenfor følger EU-medlemsstaternes hidtidige bidrag vedrørende deres nationale indsats for at styrke samarbejdet mellem administrative og retshåndhævende myndigheder i 2005:

ØSTRIG

Under forberedelserne til Østrigs EU-formandskab er samarbejdet og samordningen mellem Udenrigsministeriet, Indenrigsministeriet, Økonomi- og Arbejdsministeriet samt Forsvarsministeriet blevet yderligere fremmet.

CYPERN

Der er oprettet en specialafdeling i politihovedkvarteret, som fører registre (nationalt våbenarkiv), og en elektronisk database letter udvekslingen af oplysninger om SALW med andre kompetente myndigheder i EU, regionale organisationer og andre lande.

IRLAND

Toldvæsenets narkotikabekæmpelsesenhed (Customs Drugs Law Enforcement Unit — CDLE) er det nationale/internationale kontaktpunkt for den tjeneste i told- og skattevæsenet, der er ansvarlig for skydevåben og ammunition. Oplysninger/efterretninger om mistænkelig import udveksles regelmæssigt mellem toldembedsmænd med ansvar for afsløring, embedsmænd i narkotikabekæmpelsesenheden og embedsmænd i politihovedkvarterets afdeling for kriminalitet og sikkerhed (Crime and Security Branch of Garda Headquarters). Dette er en nyttig facilitet, når det skal afgøres, om den pågældende import er en simpel overtrædelse af en tilladelse, eller om der er tale om organiseret kriminalitet.

Der er indgået en særlig forbindelsesaftale mellem ansatte i CDLE og det irske kriminalpoliti (Garda National Bureau of Criminal Investigation), som skal lette fælles håndhævelsesforanstaltninger så som kontrollerede leverancer, dvs. når efterretninger og bevismateriale tyder på, at der er tale om organiseret kriminalitet. Der er for nylig gennemført en kontrolleret leverance af ammunition og en fælles efterforskning af import af automatiske våben, som kriminelle grupper, der er involveret i narkotikahandel, stod bag.

ITALIEN

I 2005 blev der holdt tre møder i den ad hoc-arbejdsgruppe vedrørende håndvåben og lette våben, der har eksisteret i Italien siden juni 2000 med Udenrigsministeriet som koordinator, og som består af repræsentanter for de relevante ministerier, de retshåndhævende myndigheder og de berørte nationale brancheforeninger. Drøftelserne koncentrerede sig hovedsagelig om forhandlingerne om det multilaterale instrument om mærkning og sporing og om forberedelsen af det møde i 2005, som skal afholdes hvert andet år mellem de stater, der deltager i FN's handlingsprogram fra 2001 til bekæmpelse af ulovlig handel med hånd- og mandbårne våben. Drøftelserne i andre relevante multilaterale fora (FN's Generalforsamlings 1. Komité, OSCE, Wassenaar-arrangementet, G8) blev også taget i betragtning.

LUXEMBOURG

Udenrigsministeriet er ansvarligt for kontakten med andre stater og organisationer med henblik på international koordination for så vidt angår håndvåben og lette våben.

MALTA

Malta har ingen national koordineringsmyndighed, der er ansvarlig for håndvåben og lette våben. I overensstemmelse med De Forenede Nationers handlingsprogram for håndvåben og lette våben (SALW) har Malta imidlertid oprettet et nationalt kontaktpunkt, som arbejder tæt sammen med andre relevante nationale myndigheder, bl.a. Maltas væbnede styrker, toldvæsenet og handelsafdelingen. Det er politimyndighederne, der sammen med andre relevante myndigheder som f.eks. toldvæsenet, handelsafdelingen og Maltas væbnede styrker, er ansvarlige for kontrollen med handel med eller overførsel af SALW. Politiet sikrer sig altid, at alle våbenbevægelser fra Malta øjeblikkeligt meddeles modtagerlandets relevante politimyndigheder.

PORTUGAL

Bestræbelserne for at fremme samarbejdet, samordningen og udvekslingen af oplysninger mellem administrative og retshåndhævende myndigheder er blevet fortsat. Portugals Udenrigsministerium har nedsat en koordinationsgruppe, som skal fordele arbejdet og sørge for, at der ikke sker nogen overlapning af kompetencer mellem en række portugisiske administrative og retshåndhævende myndigheder i forbindelse med bekæmpelsen af ophobningen og spredningen af håndvåben og lette våben og forebyggelsen af ulovlig handel med konventionelle våben. Denne gruppe består af repræsentanter fra Udenrigsministeriet (enheden for nedrustning og ikke-spredning), Forsvarsministeriet (generaldirektoratet for forsvarsmateriel), de portugisiske efterretningstjenester, Indenrigsministeriet (den nationale republikanske garde og politiet) og Finansministeriet (generaldirektoratet for told).

SPANIEN

Inden for rammerne af samarbejdet, koordineringen og informationsudvekslingen revideres og forbedres forbindelserne mellem den retshåndhævende myndighed (toldvæsenet) og den administrative myndighed (licenskontoret) løbende for at sikre tidstro kontrol med alle overførsler (eksport, import osv.), idet der foretages en sammenligning af de transaktioner, der faktisk finder sted, og de udstedte licenser. Informationsudvekslingen finder sted gennem et crypto-LAN. På den anden side er det også vigtigt, at alle transaktioner registreres nøjagtigt for at levere de oplysninger, som det spanske parlament skal have, og som senere indgår i de nationale statistikker. Andre rapporter eller interessante spørgsmål, der måtte vise sig, behandles af ovennævnte to myndigheder med henblik på afklaring, og i visse følsomme sager skal en fælles komité (med repræsentanter fra fem forskellige ministerier) i henhold til loven gribe ind, hvor samarbejde, koordinering og informationsudveksling mellem de administrative og retshåndhævende myndigheder sker inden for en mere formel ramme. Alle disse mekanismer ajourføres løbende, afhængig af de behov og erfaringer, den fælles komité har konstateret.

1.B.   Nylig vedtaget lovgivning og revision af, hvordan gældende lovgivning fungerer i praksis

En række medlemsstater iværksatte ny lovgivning i 2005 eller er i færd med at revidere gældende lovgivning. De nærmere detaljer ser således ud:

ØSTRIG

I oktober 2005 trådte den nye lov om udenrigshandel (»Aussenhandelsgesetz«) i kraft. Den erstatter lov om udenrigshandel af 1995. Den nye lov om udenrigshandel medførte ændringer i lov om krigsmateriel (»Kriegsmaterialgesetz«). Den nye lov bringer lovgivningen i overensstemmelse med EU's seneste afgørelser. Den harmoniserer definitionerne af våbenmæglervirksomhed og våbenmæglere både i lov om udenrigshandel og lov om krigsmateriel med Rådets fælles holdning 2003/468/FUSP om kontrol med våbenmæglervirksomhed.

DEN TJEKKISKE REPUBLIK

Våbenloven (lov nr. 119/2002 som ændret) blev ændret to gange i 2005. Sektion 68 i våbenloven blev ændret ved lov nr. 359/2005 om ændring af civilretsloven som ændret og nogle dertil knyttede retsakter. I henhold til den ændrede bestemmelse bliver fundne våben og ammunition til disse, funden ammunition og eksplosiver statens ejendom seks (tidligere tolv) måneder efter, at fundet er blevet rapporteret, hvis ikke deres ejermand gør krav på dem. Ændringen trådte i kraft den 1. september 2005. Sektion 76, paragraf 4, i våbenloven blev ændret ved lov nr. 444/2005 om ændring af lov om lokale skattemyndigheder som ændret og nogle dertil knyttede retsakter. I henhold til den ændrede bestemmelse skal bøder inddrives af det lokale toldkontor (tidligere skattekontoret). Ændringen trådte i kraft den 1. januar 2006. Der blev udarbejdet en række andre lovforslag om dette emne i 2005, herunder en ændring til lov om regulering af udenrigshandelen med militærmateriel (lov nr. 38/1994 som ændret), en ændring til lov om regulering af minedrift, eksplosiver og den nationale mineadministration (lov nr. 61/1998 som ændret) og en helt ny lov om regulering af håndteringen af visse aktiver, der kan anvendes til forsvars- eller sikkerhedsformål på Den Tjekkiske Republiks område. Disse lovforslag befinder sig på forskellige stadier af lovgivningsprocessen.

DANMARK

En ny lov med regler om transport af våben mellem tredjelande (dvs. andre lande end Danmark) trådte i kraft i oktober 2004. Disse regler forbyder transport af våben osv. til lande, der er omfattet af en FN-, EU- eller OSCE-våbenembargo. Desuden forbydes transport af våben mellem tredjelande, hvis der ikke i de pågældende lande foreligger de nødvendige tilladelser til udførsel og indførsel.

Den 14. juni 2005 vedtog Folketinget en lov, som bl.a. regulerer våbenmæglervirksomhed. Ifølge loven er det forbudt uden tilladelse fra justitsministeren eller den, ministeren bemyndiger dertil, som mellemmand at forhandle eller arrangere transaktioner, som indebærer overførsel af våben mv., som defineret i den danske våbenlov. Det er endvidere forbudt at købe eller sælge sådanne våben mv. som led i en overførsel mellem lande uden for EU eller at arrangere en sådan overførsel som ejer af disse våben mv. Forbuddet gælder ikke handlinger, som foretages i et andet EU-land eller uden for EU af danske statsborgere med fast bopæl i udlandet. Loven gennemfører Rådets fælles holdning 2003/468/FUSP af 23. juni 2003 om våbenmæglervirksomhed.

ESTLAND

Der er ikke trådt ny lovgivning i kraft i 2005. Processen med ændring og tilpasning af våbenloven (trådt i kraft 31. marts 2003) blev iværksat i 2005 og pågår fortsat. I 2005 modtog Estlands rigspoliti 822 konfiskerede, eksproprierede og frivilligt afleverede våben. Disse våben vil blive destrueret i 2006. I 2003 begyndte Estland at anvende registret over tjenestevåben og civile våben. Det fungerer for indeværende godt. Programmet for registret over tjenestevåben opdateres efter behov (senest opdateret medio 2005).

FRANKRIG

Dekret nr. 2004-1374 af 20. december 2004 om den dispositive del af forsvarsloven ophævede forordningen af 18. april 1939 om kampmateriel, våben og ammunition og indarbejdede dennes bestemmelser som vedtagen lov i afsnit III, bog III, del II, i forsvarsloven.

Artiklerne i afsnit III i forsvarsloven, der vedrører kampmateriel, våben og ammunition, som er underlagt en tilladelsesordning, er derfor den eneste reference for de forskellige ordninger, der gælder for alle varer, som i henhold til fransk lovgivning betragtes som våben eller kampmateriel.

I forsvarsloven inddeles sådant materiel i otte kategorier, hvoraf de første tre udgør »kampmateriel« i ordets bogstavelige betydning. Den fjerde kategori, »forsvarsvåben«, omfatter håndskydevåben, hvoraf nogle kan betragtes som kampvåben.

I teksten fastslås det også, hvilke principper der gælder for erhvervelser, besiddelse, fremstilling og handel med kampvåben og kampudstyr, alt efter hvilken kategori der er tale om. Også principperne for eksport- og importordningen defineres. Det fastslås endvidere, hvilke overtrædelser og strafferetlige eller administrative sanktioner, der gælder i tilfælde af manglende overholdelse af forpligtelserne deri.

Der er udarbejdet et lovforslag om indførelse af en ordning med forudgående godkendelse af mæglertransaktioner. Den ændrer forslaget fra 2001 og skal i nær fremtid behandles af parlamentet. Denne kontrolordning vil finde anvendelse på personer, der har bopæl eller er etableret i Frankrig, og vil omfatte strafferetlige sanktioner. Samme vilkår vil komme til at gælde for købs- og videresalgstransaktioner, der gennemføres i udlandet af personer, der har bopæl eller er etableret i Frankrig, og som ikke er omfattet af eksportkontrolprocedurerne.

Der er også udarbejdet et udkast til gennemførelsesdekret for disse bestemmelser.

Indførelsen af ordning med forudgående kontrol af våbenhandleres transaktioner vil således blive føjet til kontrollen med fysiske eller juridiske personer, der optræder som våbenhandlere.

Der er ved at blive udarbejdet et forslag til en lov om ændring af straffeloven. Den indeholder en definition af embargo og foreskriver strafferetlige sanktioner, hvis der sker en overtrædelse af en embargo eller af restriktive foranstaltninger.

TYSKLAND

Med henblik på gennemførelse af EU's fælles holdning om våbenmæglervirksomhed (2003/468/FUSP) er Tyskland i færd med at ændre eksportlovgivningen. Forbundsregeringen anvender princippet om »nyt for gammelt« ved eksport af militære håndskydevåben og lette våben til lande uden for NATO og EU og til lande, der sidestilles med NATO-lande for at sikre, at modtagerne så vidt muligt destruerer våben, der skal erstattes af det nye parti, i stedet for at videresælge disse. Det er generelt ikke tilladt at eksportere militære håndskydevåben og lette våben til private slutbrugere.

GRÆKENLAND

I 2005 var Grækenland i færd med at ændre lov 2168/1993 med henblik på at inkorporere fælles holdning 2003/468/FUSP om våbenmæglervirksomhed. Denne lov er i fuld overensstemmelse med EU's direktiv 91/477 samt med Schengen-aftalen. Grækenland undertegnede desuden protokol C om skydevåben (10.10.2002) og er i færd med at tage de nødvendige skridt for at ratificere den. Ved dekret 176700/E3/26700 af 24. august 2005 ajourførte Grækenland kontrollisterne over vareoverførsler, der omfatter kemiske, biologiske, bakteriologiske og toksiske agenser, idet der tages hensyn til de beslutninger, som de forskellige internationale kontrolordninger har truffet. Det er også vigtigt at notere, at Grækenland anvender »catch-all«-mekanismer og forlanger certificering af slutbrugeren for både biologiske og kemiske agenser samt for skydevåben.

UNGARN

Det nye regeringsdekret 301/2005 om gennemførelse af lov nr. CIX/2005 om licens til produktion af militært udstyr og levering af teknisk bistand trådte i kraft den 23. december 2005. Dette regeringsdekret giver regler for produktion af militært udstyr og for levering af teknisk bistand på Republikken Ungarns område. Den ungarske autoritet, der udsteder licenser, er HTLO. Licenserne udstedes på grundlag af en sagkyndig udtalelse fra industrikomitéen vedrørende militærudstyr.

LETLAND

Der blev ikke indført ny lovgivning om små håndvåben og lette våben i 2005. Der er ikke sket ændring af gældende lovgivning, da det ikke er blevet skønnet, at der er behov for en revision af denne.

LITAUEN

Litauen har undertegnet protokollen om bekæmpelse af ulovlig fremstilling af og handel med skydevåben og dele, komponenter samt ammunition hertil, til De Forenede Nationers konvention om bekæmpelse af grænseoverskridende organiseret kriminalitet. Litauens parlament (Seimas) ratificerede protokollen i 2004. Herefter skal alle skydevåben i kategori B, C og D, som importeres til Republikken Litauen, være passende mærket med bogstaverne »LT«. Denne bestemmelse trådte i kraft i januar 2005.

I maj 2004 trådte der en ny lov om kontrol af strategiske varer i kraft, loven er i overensstemmelse med Rådets forordning (EF) nr. 1334/2000, senest ændret ved Rådets forordning (EF) nr. 149/2003. Loven indarbejder definitionen af »mægling« og giver regler for mæglervirksomhed. Ifølge lovens bestemmelser skal våbenmæglere være indehavere af en personlig mæglerlicens udstedt af Økonomiministeriet for hver enkelt formidlet handel, der omfatter varer fra den fælles liste over militærudstyr. Siden maj 2004 er både våbenmæglervirksomhed og de enkelte formidlede forretninger derfor underlagt licens og kontrol i Litauen.

Loven om gennemførelse af de økonomiske og andre internationale sanktioner trådte i kraft i 2004. Formålet med denne lov er at sikre gennemførelsen af internationale sanktioner og EU's fælles udenrigs- og sikkerhedspolitik, fremme fred og sikkerhed i verden, bekæmpe terrorisme og støtte beskyttelsen af menneskerettighederne.

Alle våbeneksportrelaterede aktiviteter gennemføres i overensstemmelse med standarder og kriterier fastsat i forskellige internationale dokumenter. Litauen har forpligtet sig til at anvende kriterierne og principperne i Den Europæiske Unions adfærdskodeks for våbeneksport (godkendt af EU den 8. juni 1998). Med afgørelse nr. 237, der blev udstedt den 1. marts 2005, om godkendelse af listen over stater, hvortil eksport og transit af samt enhver form for mæglervirksomhed med varer fra den fælles militære liste er forbudt, har Litauens regering godkendt en liste over lande, hvortil denne form for eksport, transit og mægling er forbudt. Listen implementerer de våbenembargoer, som FN, EU og OSCE har indført, og ajourføres løbende.

LUXEMBOURG

Der blev ikke indført ny lovgivning i 2005.

Den relevante lovgivning på området er lov af 15. marts 1983 om våben og ammunition og den storhertugelige forordning af 31. oktober 1995 om import, eksport og transit af våben, ammunition og udstyr bestemt til militært brug og den dertil knyttede teknologi. Retsakterne er offentliggjort i Mémorial, Luxembourgs lovtidende. Den gældende lovgivning er ved at blive revideret.

NEDERLANDENE

Nederlandene har ikke ændret lovgivningen om små håndvåben og lette våben i 2005.

POLEN

For at gennemføre bestemmelserne i FN's handlingsprogram for SALW fuldt ud ratificerede Polen den 25. februar 2005 protokollen om bekæmpelse af ulovlig fremstilling af og handel med skydevåben og dele, komponenter samt ammunition hertil, til De Forenede Nationers konvention om bekæmpelse af grænseoverskridende organiseret kriminalitet.

Der er ved at blive foretaget en analyse af, om det er muligt og nødvendigt at indføre et fælles system til mærkning af alle vigtige dele for alle våbenproducenter i Polen. Der er nedsat en ekspertgruppe i Økonomiministeriet, som skal se på ændringerne i gennemførelsesbestemmelserne til lov af 22. juni 2001 om udøvelse af erhvervsvirksomhed inden for rammerne af produktion af og handel med sprængstoffer, våben, ammunition, varer og teknologier, som anvendes af de væbnede styrker og politiet (lovtidende nr. 67 fra 2001, punkt 679 med senere ændringer). Formålet er at tilpasse dokumentationen om registrering og opbevaring af SALW til bestemmelserne i instrumentet. Der er planer om uddannelse vedrørende disse spørgsmål.

PORTUGAL

Portugal fortsatte processen med vedtagelse af en ny juridisk rammeordning, som omfatter produktion, montering, reparation, import, eksport, overførsel, oplagring, handel, licensudstedelse og sanktioner i relation til små håndvåben, lette våben og ammunition hertil. Projektet er allerede godkendt af Parlamentet og afventer nu regeringens godkendelse og efterfølgende offentliggørelse i Portugals lovtidende. Rammeordningen forventes at træde i kraft i løbet af 2006.

SLOVENIEN

I 2005 vedtog Slovenien kun en enkelt retsakt. Slovenien ændrede Republikken Sloveniens regeringsdekret om tilladelse til handel med og fremstilling af militære våben og militærudstyr (Ur. 1. RS, nr. 18/2003 og 31/2005), der oprindelig blev vedtaget i 2003. Dekretet regulerer procedurerne for udstedelse af tilladelser til import, eksport, oplagring, transit og mægling i forbindelse med militære våben og militærudstyr. Det hedder i dekretet, at hver enkelt ansøgning om eksport af sådanne varer først skal forelægges det ekspertudvalg, som Republikken Sloveniens regering har nedsat, og som skal afgive foreløbig udtalelse som led i proceduren for udstedelse af tilladelser til handel med militære våben og militærudstyr. Inden Forsvarsministeriet udsteder en tilladelse, gennemgår udvalget alle ansøgninger om eksport af militærudstyr eller militære våben som led i den administrative procedure og vedtager en relevant (positiv eller negativ) afgørelse.

SPANIEN

Der blev ikke vedtaget ny lovgivning om små håndvåben og lette våben i 2005, men der blev foretaget nogle ændringer i de gældende forordninger.

Situationen vedrørende ny lovgivning og/eller nye forordninger ser sådan ud:

SVERIGE

Der blev ikke vedtaget ny lovgivning om små håndvåben og lette våben i 2005. En regeringsundersøgelse foreslog bl.a. visse tilpasninger af loven om militærudstyr til den fælles liste over forsvarsmateriel i EU's adfærdskodeks og yderligere præcisering af kriterierne for udstedelse af eksporttilladelser. Med henblik på ratificering af FN's våbenprotokol blev der forelagt et forslag om ændring af den svenske lovgivning om mærkning af SALW. Det blev dog noteret, at våbenprotokollen er en »blandet aftale«, der kræver foranstaltninger ikke kun på nationalt plan, men også på EU-plan. Sverige kan derfor ikke gennemføre FN's våbenkontrol udelukkende på egen hånd.

1.C.   Uddannelse af administrative, retshåndhævende og judicielle myndigheders personale

Nedenfor følger EU-medlemsstaternes bidrag vedrørende deres indsats og initiativer inden for uddannelse af deres nationale administrationer.

IRLAND

Toldvæsenets narkotikabekæmpelsesenhed (CDLE) har været inddraget i undersøgelser af toldembedsmændenes uddannelsesbehov, når det gælder genkendelse og sikker håndtering af skydevåben og dele hertil samt kemiske, biologiske, radiologiske og nukleare våben, og er ved at udvikle et uddannelsesforløb sammen med Garda Siochana og hæren. Dette arbejde forventes at være færdigt midt på året.

POLEN

Inden for rammerne af de administrative skridt i forbindelse med den styrkede kontrol med våbeneksport er der afholdt en række kurser for erhvervsfolk, der deltager i handelen med varer, teknologier og tjenester med strategisk betydning, herunder SALW. I 2002-2005 blev der afholdt i alt 150 kurser for 350 erhvervsfolk. I 2005 blev der afholdt 45 kurser.

Økonomiministeriet har informeret de virksomheder, der er inddraget i det mandbårne luftforsvarssystem (MANPADS), om bestemmelserne vedrørende principperne for kontrol med eksporten af disse varer, der er vedtaget af Wassenaar-arrangementet. Dette har bevirket, at disse virksomheder har indført juridiske, organisatoriske og tekniske løsninger og afholdt relevante uddannelseskurser.

SPANIEN

De spanske retshåndhævende myndigheder fortsatte ligesom i de foregående år med at tilrettelægge kurser og workshops vedrørende strafferetlig behandling af skydevåben og eksplosivstoffer og vedrørende anvendelse af informationsteknologi i forbindelse med kontrol med våben og eksplosivstoffer. Der er tale om regelmæssige seminarer, der afholdes for at formidle oplysninger om regler og retlige aspekter vedrørende forebyggelse og bekæmpelse af ulovlig våbenhandel og for at give efteruddannelses- og opfriskningskurser til politifolk og andre relevante myndigheder i dette spørgsmål.

1.D.   Andre initiativer eller aktiviteter

DEN TJEKKISKE REPUBLIK

Det bilaterale samarbejde om små håndvåben og lette våben fortsatte med navnlig Tyskland (kontoret for toldkriminalitet (Zollkriminalamt) i Köln) og Slovakiet (toldadministrationen).

DANMARK

De danske retshåndhævende myndigheder deltager i forskellige internationale og regionale initiativer vedrørende spørgsmål om våbenkontrol og ulovlig våbenhandel. Eksempelvis deltog de danske politi- og toldmyndigheder i maj 2005 i en storstilet operation (High Impact Operation) koordineret af Europol vedrørende skydevåben, som sendes med postpakke. Den operationelle planlægning af operationen stod det danske toldvæsen for med bistand fra kontoret for grov organiseret kriminalitet (Serious and Organised Crime Agency, SOCA). Under operationen blev over 40 000 internationale pakker kontrolleret på forskellige steder i Danmark.

IRLAND

I maj 2005 koordinerede CDLE en højprofileret indsats sammen med politiet (Crime & Security Branch of An Garda Siochana) rettet mod import via post til EU af skydevåben og ammunition. Begge enheder anså operationen for yderst vellykket, og selv om der ikke blev foretaget nogen beslaglæggelse i løbet af den korte operative periode, understregede toldvæsenets afsløringer før og efter de relevante datoer den store risiko, der findes på dette område.

ITALIEN

I 2005 destruerede Italiens væbnede styrker følgende små håndvåben og lette våben, der var identificeret som overskud: 31 291 Beretta pistoler, model »34«, 3 869 Winchester karabiner, model »M1«, 1 197 Winchester karabiner, model »M1-A1« og 1 014 lette våben af forskellige modeller. Der blev destrueret i alt 37 371 små håndvåben og lette våben.

DEN SLOVAKISKE REPUBLIK

I 2005 gav den slovakiske regering generel amnesti til alle personer, der var i besiddelse af ulovlige håndvåben og lette våben. Ifølge vilkårene for amnestien kan man registrere alle håndvåben og lette våben hos politiet uden straf eller retsforfølgning, og det er ikke nødvendigt at forklare, hvor våbnet stammer fra, eller hvorledes man har erhvervet det. Våben, som skal registreres, kontrolleres for, om de er blevet anvendt til kriminel virksomhed. Hvis resultatet er negativt, registreres alle tekniske data, kendetegn og typen af det registrerede våben. Indtil nu er der overgivet mere end 30 våben til politiet. Fristen for at komme frem med uregistrerede håndvåben og lette våben er 14. april 2006. Formålet med dette regeringsinitiativ er at give personer, der ligger inde med uregistrerede og skjulte våben fra f.eks. første og anden verdenskrig, en chance for at komme frem med dem.

SPANIEN

Sikkerhedsstyrkerne (Guardia Civil) har været gennem en proces, som skal ændre og ajourføre deres informationsteknologi (centrale elektroniske database), som anvendes til kontrol af våben og sprængstoffer, med henblik på at styrke de eksisterende kontrolforanstaltninger.

Der er etableret et system til hurtig varsling med hensyn til tyveri, bortkomst eller manglende kontrol med våben, ammunition, sprængstoffer og/eller andre nukleare, biologiske, kemiske og radiologiske stoffer eller materialer, som kan komme i hænderne på terrororganisationer (instruks nr. 14 af 14. marts 2005 fra statssekretæren for sikkerhed). Formålet med dette initiativ er at forebygge risikoen for ulovlig anvendelse af sådanne våben og stoffer takket være hurtigt kendskab dertil og tidstro udveksling af oplysninger mellem de kompetente myndigheder, hvilket bidrager til hurtig sporing og lokalisering af de manglende våben, stoffer eller materialer.

De relevante spanske myndigheder beslaglagde 1 115 ulovlige skydevåben i 2005 under aktioner, som var koordineret af Guardia Civils centrale våben- og sprængstofinspektion (der er Spaniens centrale myndighed for administrativ kontrol med håndvåben). For indeværende har de spanske myndigheder oplagret i alt 269 171 skydevåben af forskellig art og type (oplagte, beslaglagte og konfiskerede våben). 20 811 skydevåben vil blive solgt på auktion og 43 324 andre vil blive destrueret i 2006. I løbet af 2005 foretog de spanske myndigheder 31 546 inspektioner af anlæg til fremstilling eller opbevaring af skydevåben og/eller eksplosivstoffer (herunder fabrikker, virksomheder, skydeklubber, private sikkerhedsfirmaer, osv.). 8 849 af disse inspektioner blev foretaget på anlæg med tilknytning til skydevåben, og 22 697 inspektioner fandt sted på anlæg, hvor der fremstilles eller oplagres eksplosivstoffer. Desuden aflagde ansatte ved told- og skattemyndighederne en række besøg i havne og lufthavne som led i deres program for bekæmpelse af våbensmugling i forbindelse med våbeneksport.

Spanien deltog i 2005 i politisamarbejdsprogrammer med medlemsstater (Polen), tiltrædende lande (Bulgarien og Rumænien) og kandidatlande (Tyrkiet).

II.   INTERNATIONALE GENNEMFØRELSESBESTRÆBELSER I 2005

II.A.   Foranstaltninger til bekæmpelse af ophobning og spredning af håndvåben og lette våben og til forebyggelse af ulovlig handel med konventionelle våben

II.A.1.   Finansiel, teknisk og anden bistand til relevante programmer og projekter under ledelse af FN, ICRC og andre internationale eller regionale organisationer og ngo'er

II.A.1.1.   Aktioner og projekter, som støttes af Den Europæiske Union

Cambodia. EU ASAC.

Den 7. november 2005 vedtog Rådet en afgørelse om Den Europæiske Unions bidrag til bekæmpelse af destabiliserende ophobning og spredning af håndskydevåben og lette våben i Cambodia. Formålet med projektet er at støtte de cambodjanske væbnede styrkers indsats, så de kan fortsætte og afslutte arbejdet med registrering, forvaltning og sikring af våbenlagre og udvikle politikker, retningslinjer og bedste praksis. Dette projekt begyndte i 1999. Den samlede finansiering siden 1999 udgør 7,9 mio. EUR. Det er et integreret program, hvori der indgår juridisk bistand til udarbejdelse af en våbenlov, indsamling og destruktion af våben, oprettelse af sikre oplagringsfaciliteter og uddannelse af hæren og politiet, så de kan overvåge og forvalte de våben, de er i lovlig besiddelse af. Det er det eneste projekt vedrørende håndvåben og lette våben, der gennemføres og forvaltes i fuldt omfang af EU. Det nyder den cambodjanske regerings fulde støtte. Programmet for registrering og sikker oplagring af våben gennemføres effektivt i samarbejde med ministeriet for nationalt forsvar og overholder tidsplanen. Vedtagelsen af våbenloven i 2005 kan anses for at være en langsigtet succes for Cambodia og EU. 600 000 EUR

Ukraine.

Den 29. november 2005 vedtog Rådet en afgørelse om destruktion af håndvåben og lette våben samt ammunition hertil i Ukraine gennem et bidrag til NATO's Vedligeholdelses- og Forsyningsagentur (NAMSA) i første fase af dets projekt, der skal uskadeliggøre SALW, konventionel ammunition og MANPADS. 1 000 000 EUR

Ecowas.

Gennemførelsen af den afgørelse, som Rådet vedtog i december 2004, med henblik på et bidrag fra EU til Ecowas i forbindelse med moratoriet for håndvåben og lette våben, begyndte i 2005. Formålet med dette projekt er at indarbejde moratoriet i Ecowas-konventionen om håndvåben og lette våben. 515 000 EUR

Indonesien.

Som led i observatørmissionen i Aceh (AMM) om gennemførelse af sikkerhedsforanstaltningerne (aftalememorandum mellem Indonesiens regering og Acehs Befrielsesbevægelse), blev der også foretaget overvågning af demobiliseringen af Acehs Befrielsesbevægelse og indsamlingen af dennes våben. Tilbagetrækningen af ikke-lokale militære styrker og ikke-lokale politistyrker skete parallelt med indsamlingen. Samlet finansiering: 9 000 000 EUR

Den Europæiske Udviklingsfond, der forvaltes af Kommissionen, støttede gennemførelsen af Ecowas-programmet vedrørende håndvåben (ECOSAP), der fokuserer på oprettelse og styrkelse af nationale kommissioner vedrørende håndvåben og disses aktiviteter. Gennemførelsen sker under UNDP's ansvar. 1 450 000 EUR

Derudover blev følgende projekter finansieret af EF:

II.A.1.2   EU's samarbejde med andre stater

EU-trojkamøder på ekspertniveau (global nedrustning og våbenkontrol): spørgsmålet om SALW indtager en fremtrædende plads på dagsordenen. Denne regelmæssige dialog finder sted under hvert EU-formandskab med USA, Canada, Japan, Kina, Den Russiske Føderation, Republikken Korea, Ukraine og Brasilien (én gang om året). Der afholdes også specifikke ad hoc-trojkamøder om SALW.

II.A.2   Finansiel, teknisk og anden bistand fra EU's medlemsstater til SALW-projekter

Foruden de projekter, der finansieres af EU gennem de forskellige instrumenter, som det råder over, har medlemsstaterne bilateralt finansieret en bred vifte af SALW-relaterede projekter. Medlemsstaterne har indtil nu leveret følgende bidrag til nærværende rapport:

BELGIEN

Som støtte til projekter vedrørende omskoling og reintegration af tidligere kombattanter og indsamling af oplysninger om ulovlig handel med SALW afsatte Belgien 3 000 000 EUR til finansiering af et treårigt projekt for perioden 2003-2005 med titlen »Community Recovery, Reintegration of Ex-Combatants and Small Arms Collection, Storage and Destruction Programme« i Den Demokratiske Republik Congo. UNDP fører tilsyn med og forvalter projektet.

Belgien ydede et bidrag på 110 000 EUR til indsamling af oplysninger om et projekt om håndvåben i det vestlige og centrale Afrika fra 2004 til 2005. Med dette projekt vil Det Europæiske Institut for Forskning og Information vedrørende Fred og Sikkerhed (GRIP) foretage undersøgelser i seks vest- og centralafrikanske lande (Senegal, Niger, Mali, Den Demokratiske Republik Congo, Rwanda og Burundi).

DEN TJEKKISKE REPUBLIK

Den Tjekkiske Republik ydede ved udgangen af 2005 et bidrag på 2 500 000 CZK (ca. 89 285 EUR) til trustfondene under UNDDA. Den konkrete anvendelse af beløbet afgøres i fællesskab mellem Den Tjekkiske Republik og FN; der foreslås forskellige aktiviteter, herunder konsolidering af freden gennem praktiske afvæbningsforanstaltninger i de afrikanske lande.

FINLAND

Finland støttede i 2005 følgende specifikke SALW-relaterede aktiviteter:

FRANKRIG

Frankrig deltager i aktioner til genetablering af retsstatsforhold og i postkonfliktoperationer vedrørende DDR. Det blev inddraget i en sådan proces i Den Demokratiske Republik Congo i forbindelse med EU's operation Artemis i 2003 og deltager i en tilsvarende operation i forbindelse med operation Licorne i Côte d'Ivoire. I en tid med stramme budgetter foretrækker Frankrig at målrette den bilaterale indsats mod de områder, som det prioriterer højest (f.eks. det vestlige Afrika).

TYSKLAND

Tyskland ydede støtte og bidrag til en regional FN-konference for Den Arabiske Ligas medlemsstater i april 2005 i Algier for at gennemgå deres gennemførelse af handlingsprogrammet. Tyskland støttede desuden Den Arabiske Ligas kontaktpunkt, som med rådgivning og et finansielt bidrag fra Tyskland arrangerede det første møde mellem de nationale arabiske kontaktpunkter i december 2005.

Tyskland støtter Southern African Development Community (SADC) i gennemførelsen af SADC-protokollen om kontrol med skydevåben, ammunition og andet lignende materiel. Tyskland har som led i dette samarbejde udsendt en rådgiver i freds- og sikkerhedsspørgsmål for at støtte oprettelsen af et regionalt kontaktpunkt i SADC's sekretariat.

Tyskland støtter udviklingen af politiske, retlige og institutionelle rammer inden for Det Østafrikanske Fællesskab for at bekæmpe ukontrolleret spredning SALW, herunder oprettelse af et regionalt kontaktpunkt for kontrol med håndvåben.

Tyskland støttede SEESAC's aktiviteter med finansiering af SEESAC-projekter i Sydøsteuropa.

Tyskland finansierer de tematrustfonde under UNDP's kontor for kriseforebyggelse og genopbygning (Bureau for Crisis Prevention and Recovery — BCPR ), der beskæftiger sig med SALW og DDR som de vigtigste områder inden for konfliktforebyggelse og fredsopbygning.

Tyskland støtter landeprogrammer for reintegration af tidligere kombattanter i Angola, Burundi, Den Demokratiske Republik Congo og Rwanda. Tyskland støtter Ugandas nationale kontaktpunkt vedrørende kontrol med håndvåben i gennemførelsen af Ugandas nationale handlingsplan. Tyskland støtter programmer, der skal skabe opmærksomhed om de farer, der er forbundet med håndvåben og lette våben i El Salvador og Senegal, og har finansieret et SALW-uddannelsesprogram i det sydlige Sudan. Tyskland har endvidere udviklet en håndbog for partnerlandenes ngo'er i, hvordan de kan iværksætte informationskampagner vedrørende kontrol med håndvåben. Håndbogen er udgivet af den tyske bistandsvirksomhed Deutsche Gesellschaft für Technische Zusammenarbeit (GTZ) GmbH, og indeholder praktisk vejledning. Tyskland har også finansieret BICC's (Bonn International Conversion Centre) udvikling af moduler, værktøjer og uddannelseskurser i tilknytning til spørgsmål om kontrol med håndvåben og lette våben, der er blevet anvendt i Colombia og det sydlige Sudan.

LITAUEN

Litauisk militærpersonel deltager som led i deres mission ved det litauisk ledede provinsgenopbygningshold i Afghanistans Ghor-provins i destruktion af overskydende ammunitionslagre, herunder SALW. To litauiske eksperter er udstationeret ved EU's mission i Aceh, Indonesien, hvor de beskæftiger sig med afvæbning, demobilisering og reintegration.

NEDERLANDENE

Nederlandene bidrog i 2005 til følgende institutioner, projekter og andre aktiviteter inden for håndvåben og lette våben (SALW). Bidragene til nedennævnte SALW-aktiviteter blev ydet med midler, der var afsat dertil af Nederlandenes regering, og beløber sig til i alt 2,55 mio. EUR:

SPANIEN

Guardia Civil ydede i november og december 2005 Kap Verde bistand vedrørende kontrol med skydevåben og eksplosivstoffer. I forbindelse med den tekniske bistand og den personaleuddannelse, der ydes af Udenrigs- og Samarbejdsministeriet og den spanske bistandsorganisation Agencia Española de Cooperación Internacional (AECI), har Spanien siden 2004 arrangeret tre workshopper/seminarer om gennemførelsen af FN's handlingsprogram om SALW i Latinamerika. Den første fandt sted i La Antigua (Guatemala) i 2004, og de to andre blev begge afholdt i Cartagena de Indias (Colombia) i 2005.

Et samlet antal på omkring 100 eksperter fra Latinamerika, Spanien, internationale organisationer (UNDP, CIFTA, osv.) and ngo'er (SweFOR, Arias Foundation, Intermon/Oxfam, osv.) deltog i ovennævnte workshopper.

SVERIGE

Sverige bidrog til følgende projekter:

Stockholm-initiativet vedrørende DDR (SIDDR) blev afsluttet med udsendelse af en række henstillinger, som kan være nyttige bl.a. i forbindelse med FN's fredsbevarende operationer.

Sverige har desuden deltaget aktivt i samarbejdsprojektet om grænsekontrol i Østersøområdet, der har til formål at bekæmpe grænseoverskridende kriminalitet som f.eks. ulovlig handel og ulovlig våbenmæglervirksomhed, herunder SALW, i Østersøområdet. Det har også støttet Stockholm-initiativet om afvæbning, demobilisering og reintegration (SIDDR) og bidraget til Small Arms Survey-undersøgelsen vedrørende DDR.

Sverige og UNDP/TFCPR nåede til enighed om et svensk bidrag til at forstærke trustfonden på området vedrørende ikke-spredning af SALW (linje 4: begrænsning, afvæbning og demobilisering) i OSCE-områdets lande, heriblandt Ukraine. Bidraget skal anvendes i finansåret 2006.

DET FORENEDE KONGERIGE

Det Forenede Kongerige bekæmper udbud, tilgængelighed og efterspørgsel i forbindelse med håndvåben og lette våben ved hjælp af progressive politikker og programmer og er en af de største bidragydere til projekter, der skal bekæmpe spredning og ulovlig anvendelse af håndvåben. Ministeriet for Udenrigs- og Commonwealth-spørgsmål, Ministeriet for International Udvikling og Forsvarsministeriet arbejder sammen om at gennemføre Det Forenede Kongeriges politik, der suppleres med SALW-strategien for 2004-2007 med et budget på 13,25 mio. pund inden for rammerne af Global Conflict Prevention Pool. Midlerne fra Det Forenede Kongerige hjælper FN's agenturer, regionale organisationer, regeringer og ngo'er i arbejdet med at bekæmpe spredning og ulovlig anvendelse af håndvåben. Det Forenede Kongerige har i det forløbne år støttet en bred vifte af regeringers, internationale organers og ngo'ers programmer for indsamling, forvaltning og destruktion af våben og ammunition, begrænsning af efterspørgslen, gennemførelse af eksisterende regionale aftaler, udarbejdelse af nationale handlingsplaner og hjælp til kapacitetsopbygning i det lokale civilsamfund. Det Forenede Kongerige fortsætter med at styrke de eksisterende regionale initiativer til at bekæmpe spredning og ulovlig anvendelse af SALW i bl.a. det sydlige, østlige og vestlige Afrika samt Mellem- og Sydamerika. Det Forenede Kongerige har i det forløbne år også finansieret destruktion af våben og ammunition samt uddannelse i Latinamerika, det østlige Afrika, Caribien, det sydlige Afrika og Sydøsteuropa.

II.A.3   Drøftelser, samordning og vurdering af de politiske og praktiske foranstaltninger mellem EU's medlemsstater, Kommissionen og Rådet

Der holdes møde i Rådets Gruppe vedrørende Global Nedrustning og Våbenkontrol én gang om måneden, og spørgsmålet om SALW optræder regelmæssigt på dagsordenen. To gange om året holder gruppen et særligt møde, der udelukkende drejer sig om SALW. I forbindelse med andet toårlige møde mellem de forskellige stater om gennemførelsen af FN's handlingsprogram for forebyggelse, bekæmpelse og udryddelse af ulovlig handel med håndvåben og lette våben i alle henseender, der fandt sted den 11.-15. juli 2005 i New York, holdt EU's medlemsstater og Kommissionen regelmæssige koordinationsmøder.

Kommissionen og de medlemsstater, der støtter Ecowas, koordinerede deres holdninger i tiden op til og under Ecowas/UNDP-donorkonferencen i 2005.

Europa-Kommissionen og de medlemsstater, der er medlemmer af Gruppen af De Store Søers Områdes Venner og af dens bestyrelse, har samordnet to projektforslag, som blev vedtaget af konferencen om afvæbning og hjemsendelse af alle væbnede grupper i den østlige del af Den Demokratiske Republik Congo og om koordinering af aktiviteterne og styrkelse af kapaciteten i subregionen for at bekæmpe spredningen af ulovlige håndvåben og lette våben. Sidstnævnte projekt tager navnlig sigte på at løse påtrængende problemer i bekæmpelsen af spredning af håndvåben i hele regionen (herunder harmonisering af metoderne, styrkelse af den regionale og nationale kapacitet og afvæbning) og i den forbindelse gøre omfattende brug af den regionale rolle, som det regionale center for håndvåben (RECSA) spiller.

II.A.4   Tilrettelæggelse af og deltagelse i internationale seminarer og konferencer

To store begivenheder dominerede den internationale SALW-dagsorden i 2005: andet toårlige møde mellem de forskellige stater om gennemførelsen af FN's handlingsprogram til forebyggelse, bekæmpelse og udryddelse af ulovlig handel med håndvåben og lette våben i alle henseender, der fandt sted den 11.-15. juli 2005 i New York, og de to sidste møder i den arbejdsgruppe med ubegrænset deltagerkreds, der skal forhandle et internationalt instrument, der sætter staterne i stand til at identificere og efterspore ulovlige håndvåben og lette våben. Samtlige EU's medlemsstater deltog aktivt i alle møderne i denne forbindelse. EU gik stærkt ind for, at instrumentets anvendelsesområde også skal omfatte ammunition, og for forslaget om et retligt bindende instrument. EU støttede også nedsættelsen af en FN-gruppe af regeringseksperter, der skal overveje yderligere skridt til at forstærke det internationale samarbejde om våbenmæglervirksomhed.

Europa-Kommissionen støttede en vidtspændende række af sonderende undersøgelser om forskellige aspekter at SALW-relaterede politikker, foranstaltninger og praksis under overskriften »Styrkelse af europæiske aktiviteter med hensyn til håndvåben og lette våben og eksplosive krigsefterladenskaber«. Inden for rammerne af dette projekt, der foregår under UNIDIR's ansvar, blev der arrangeret en international interparlamentarisk konference (7.-8. december 2005). Europa-Parlamentet var vært for denne konference, hvori deltog de nationale parlamenter.

Europa-Kommissionen deltog i Bruxelles i de uformelle møder inden for rammerne af EU's stabilitetspagt mellem NATO, OSCE og RACVIAC om SALW og tunge våben.

ØSTRIG

Østrig deltog i det internationale møde om regulering af civil besiddelse af SALW i marts 2005 i Rio de Janeiro.

TYSKLAND

Tyskland ydede sammen med Nederlandene og Det Forenede Kongerige støtte og bidrag til et seminar om SALW med ASEAN-staterne inden for rammerne af ASEAN Regional Forum.

ITALIEN

Italien deltog i 2005 aktivt i en række regionale og globale møder, der havde til formål at udveksle oplysninger om nationale procedurer og finde frem til fælles løsninger på problemerne i forbindelse med ulovlig handel med håndvåben og lette våben. Italien deltog bl.a. i følgende arrangementer:

LETLAND

Republikken Letlands Udenrigsministerium arrangerede i februar 2005 et seminar for officielle repræsentanter fra Moldova og Georgien om eksportkontrol for at udveksle erfaringer og oplyse om EU's standarder med hensyn til eksportkontrol. De to landes repræsentanter blev orienteret om gældende lovgivning og våbenkontrolprocedurerne i Republikken Letland, besøgte toldvæsenet og fik en indføring i de praktiske procedurer.

I oktober 2005 besøgte en ekspert fra afdelingen for eksportkontrol med strategiske varer ved Letlands Udenrigsministerium Moldova i samme øjemed. Retshåndhævelsesinstitutionerne samarbejder med partnere fra Estland og Litauen samt andre lande, der arbejder med sager om ulovlig handel med konventionelle våben.

LITAUEN

Litauen deltager regelmæssigt i møder mellem de nordiske og de baltiske lande om eksportkontrol. Deltagerne udveksler på disse møder erfaringer om emner vedrørende eksportkontrol, herunder relevante spørgsmål om SALW.

LUXEMBOURG

Luxembourg, der havde formandskabet for Rådet for Den Europæiske Union i første halvår af 2005, deltog i to symposier om SALW, ét i Afrika (Algeriet) og ét Asien (Beijing). Disse arrangementer, der skulle gøre deltagerne bekendt med de problemer, der udspringer af ophobningen af SALW i visse områder af Afrika og Asien, og træffe forberedelser i forbindelse med andet toårlige møde mellem de forskellige stater om gennemførelsen af FN's handlingsprogram (juli 2005 i New York), gav også Luxembourg lejlighed til at skabe nye bilaterale kontakter og genopfriske de eksisterende forud for det møde i juni, hvor forhandlingerne om mærkning og sporing af SALW skulle afsluttes.

MALTA

Malta gik på det topmøde mellem Commonwealth-regeringschefer (CHOGM), der blev afholdt i november 2005 i Malta, sammen med de øvrige regeringschefer om at vedtage slutkommunikéet, der bl.a. nævner SALW samt traktaten om våbenhandel. Commonwealth-regeringscheferne noterede sig i deres slutkommuniké forslaget om at udarbejde fælles internationale standarder for handel med konventionelle våben og tilføjede, at de støtter De Forenede Nationers forestående arbejde med en traktat om våbenhandel. Hvad angår SALW gav regeringscheferne bl.a. udtryk for dyb bekymring over den ulovlige fremstilling af, den ulovlige handel med og den ukontrollerede adgang til håndvåben og lette våben, som forlænger konflikter, skaber mere væbnet vold og undergraver udviklingen, og opfordrede samtlige medlemsstater til at støtte forbedringer af FN's handlingsprogram om SALW.

NEDERLANDENE

Nederlandene deltog i og bidrog til det ASEAN Regional Forum-seminar om SALW, der blev holdt i Phnom Penh, Cambodja.

POLEN

Økonomiministeriet har inden for rammerne af det internationale samarbejde tilrettelagt, medfinansieret og deltaget i bilaterale møder, hvor principperne for den polske våbeneksportkontrolordning blev præsenteret. Formålet med disse arrangementer var at stille Polens erfaringer til rådighed for udarbejdelsen af nationale ordninger for våbeneksportkontrol i bl.a. Ukraine, Kroatien og Kina.

SPANIEN

Spanien deltog i adskillige seminarer og/eller workshopper i 2005: den internationale workshop om de globale principper for våbenoverførsler, der blev arrangeret af Finland og Tanzania i fællesskab i Dar-es-Salaam (februar) andet NATO-kursus om »våbenkontrol og ikke-spredning«, der var koncentreret om SALW-spørgsmål, på NATO-skolen i Oberammergau (marts), en workshop om SALW arrangeret af USA's Defense Threat Reduction Agency (DTRA) i Washington (april), et seminar om projektet vedrørende en traktat om våbenhandel, som Det Forenede Kongerige arrangerede i London (maj), og en workshop om SALW, som Det Forenede Kongeriges Joint Arms Control Implementation Group (JACIG) arrangerede i London (september), m.m.

DET FORENEDE KONGERIGE

I tilknytning til det toårlige møde for stater i juli 2005 var Det Forenede Kongerige vært for to arrangementer om behovet for at forstærke kontrollen med våbenoverførsler og for at opstille retningslinjer og om væbnet vold og fattigdomsreduktion. Dette bidrog til at skabe større opmærksomhed og støtte til begge spørgsmål. Det Forenede Kongerige spillede ligeledes en proaktiv rolle på selve mødet og ydede finansiel støtte til, at en række stater kunne sende delegationer til dette arrangement.

Det Forenede Kongerige fortsatte med sit workshopprogram og har for nylig støttet regionale workshopper i det østlige Afrika (Kenya), Mellemamerika (Nicaragua), det nordlige Afrika (Algeriet), Andesområdet (Lima) og Caribien (Nassau). Desuden internationale møder i Sri Lanka og Genève. På disse workshopper opfordrer Det Forenede Kongerige både de regionale grupper og de enkelte lande til at støtte fælles kriterier og retningslinjer for overførsler af SALW i deres nationale rapporter, nationale erklæringer og indlæg i perioden frem til revisionskonferencen i juni 2006.

I samarbejde med Nederlandene og Tyskland ydede Det Forenede Kongerige også finansiel støtte til og var (som EU-formandskab) medformand for et møde mellem EU og ASEAN Regional Forum (ARF) i november 2005 i Cambodja.

II. A.5   Andre initiativer

Aktiviteterne til bekæmpelse af spredningen af ulovlige håndvåben og lette våben i De Store Søers Område og på Afrikas Horn vedrører navnlig to vigtige internationale fora: den internationale konference om De Store Søers Område, hvor EF deltager fuldt ud i Gruppen af De Store Søers Områdes Venner, og konferencen om Nairobi-erklæringen, hvor EU også er medlem af gruppen af venner.

I samråd med EU-medlemsstaterne bakker EF kraftigt op omkring aktiviteterne i Det Regionale Center for Håndvåben og Lette Våben, som er ansvarligt for gennemførelsen af Nairobi-erklæringen og for samordning af aktionerne til bekæmpelse af spredning af håndvåben og lette våben i regionen. Desuden afholdt EF's delegation i Nairobi den 13. juni og den 14. oktober 2005 to uformelle møder mellem EF og Det Regionale Center for Håndvåben og Lette Våben for at styrke forbindelserne og afsøge mulighederne for samarbejde.

I medfør af aftalen mellem Ungarn og USA om bærbare luftværnssystemer (MANPADS) besluttede Ungarn at destruere 1 540 MANPADS i 2005, som almindeligvis betegnes skulderbårne jord-til-luft missiler, og som Ungarns forsvar ikke længere har brug for. Ungarn og USA undertegnede en aftale om økonomisk støtte fra USA til dette projekt. Destruktionen skal være afsluttet i begyndelsen af 2006.

I 2005 indsamlede og/eller beslaglagde og destruerede de italienske styrker, der deltog i multilaterale fredsbevarende operationer, følgende håndvåben og lette våben:

I Irak blev 335 håndvåben og lette våben destrueret: 12 AK 47; 2 RMO-karabiner; 6 luftkarabiner; 9 karabiner; 15 FAL; 12 håndlavede geværer; 9 halvautomatiske geværer; 9 RPG 5 granatkastere 40 mm; 92 RPG 7 granatkastere 40 mm; 9 lette maskingeværer; 4 tunge maskingeværer; 12 morterer 60 mm; 4 morterer 82 mm; 14 revolvere; 3 boltrifler; 91 halvautomatiske pistoler; 1 maskinpistol. I Kosovo blev 81 håndvåben og lette våben destrueret: 11 AK 47; 23 rifler kaliber 7,62; 6 rifler kaliber 12; 2 karabiner; 1 M59-riffel; 13 jagtrifler; 1 sniper Drogunov-riffel; 1 RPG M80 granatkaster; 1 raketkaster; 3 lette MGS RPD; 1 RPG 2; 1 morter 80 mm; 2 M81-musketgeværer; 2 Voltran-pistoler kaliber 6,36; 5 M57-pistoler kaliber 7,62; 3 M70-pistoler; 4 halvautomatiske pistoler; 1 maskinpistol. I Bosnien blev 869 håndvåben og lette våben destrueret: 817 rifler; 12 raketkastere; 2 maskinpistoler og 38 pistoler. Endvidere destruerede italienske væbnede styrker, der deltog i operationer i Afghanistan, Bosnien og Kosovo, også 1 171 lette våben og 5 raketkastere. I alt blev 2 461 håndvåben og lette våben destrueret.

Inden for rammerne af EU's operation Althea i Bosnien-Hercegovina, hvor spanske og franske styrker er udstationeret ved den kombinerede Task Force South, der har været integreret i EUFOR siden 2004, er der gennemført flere operationer med henblik på at beslaglægge SALW og ammunitionsdepoter, de såkaldte »Operations Free Entrance Plus«. Der er under disse operationer blevet indsamlet forskelligt materiel: 400 000 patroner, 1 500 våben, 6 000 håndgranater, 3 200 miner og ca. 200 kg sprængstoffer, der alle blev fundet forskellige steder (Sarajevo, Rogatica, Citluk, Brijeg, Foca, Bileca, Pale og Goradze). Spanien deltager i EU's Meda-program med henblik på at styrke grænsekontrollen i Marokko, i Den Europæiske Unions koordinationskontor for støtte til det palæstinensiske politi og i PAMECA-missionen, der støtter organiseringen og styrkelsen af det albanske politi.

Det Forenede Kongeriges initiativ vedrørende væbnet vold og fattigdom har vist, at håndvåben, sikkerhed og udvikling hænger sammen. Det har vist, at selv om konsekvenserne af væbnet vold og adgang til våben for udviklingen er komplekse og mangesidede, er de næsten ensidigt negative i form af fordrivelse, skader på uddannelse, sundhed og landbrug, og fattiggørelse af brede udsnit af samfundene og befolkningerne. Vi mener, at donorerne og udviklingsagenturerne rutinemæssigt bør inddrage væbnet vold og udbredelse af våben i deres programmering, og at de bør indføre våbenreduktionsforanstaltninger i landeprogrammerne. Når fremskridtene hen imod årtusindudviklingsmålene skal vurderes, bør der ofres mere opmærksomhed på den rolle, som adgangen til våben spiller med hensyn til at bremse udviklingen.

II.B   Deltagelse i internationale organisationers arbejde og i regionale aftaler vedrørende konventionelle våben, navnlig håndvåben og lette våben

II.B.1   De Forenede Nationer

Den Europæiske Union har været meget proaktiv i dette forum og spillet en konstruktiv rolle på det andet af de møder, som skal afholdes hvert andet år mellem stater, der deltager i FN's handlingsprogram fra 2001 med sigte på at forebygge, bekæmpe og standse alle former for ulovlig handel med håndvåben og lette våben, som fandt sted den 11.-15. juli 2005 i New York. I det følgende redegøres nærmere for en række medlemsstaters indsats og initiativer.

CYPERN

Cypern aflægger rapporter til FN om gennemførelsen af FN's handlingsprogram med sigte på at forebygge, bekæmpe og standse alle former for ulovlig handel med håndvåben og lette våben. Desuden har Cypern leveret oplysninger til FN's højkommissær for menneskerettigheder (i medfør af afgørelse 124/2004) om forebyggelsen af menneskerettighedskrænkelser forårsaget af adgang til og misbrug af SALW.

FRANKRIG

De idéer og resultater, der er kommet ud af det fransk-schweiziske initiativ til mærkning og sporing af SALW, blev præsenteret som et bidrag til arbejdet i den gruppe af regeringseksperter, der blev nedsat ved FN's Generalforsamlings resolution af 24. december 2001. Frankrig deltog aktivt i drøftelserne i gruppen af regeringseksperter, der aflagde rapport den 23. juni 2003. Frankrig deltog også aktivt i drøftelserne i den åbne arbejdsgruppe, der blev nedsat ved resolution 58/241 af 23. december 2003 med henblik på at forhandle et internationalt instrument, der kan gøre det muligt for stater på en pålidelig måde og i god tid at identificere og spore ulovlige håndvåben og lette våben.

TYSKLAND

Tyskland har sammen med Frankrig taget initiativ til en resolution om ammunition, der skal vedtages af FN's Generalforsamling, og som der forventes konsensus om.

IRLAND

Irland aflægger årsrapporter til De Forenede Nationers register over konventionelle våben og rapporter om militærudgifter til OSCE.

DET FORENEDE KONGERIGE

Det Forenede Kongerige videreførte i 2005 inden for rammerne af FN's handlingsprogram initiativet til kontrol med overførsler, der tager sigte på at skabe international enighed om fælles standarder for eksport, import og omladning af håndvåben og lette våben på gennemgangskonferencen i 2006. Det er baseret på en bottom-up-strategi for hver region for sig og fungerer ved hjælp af dialog, møder og seminarer verden over med henblik på at identificere særlig følsomme områder og skabe et fælles grundlag. Denne konsensus skulle kunne garantere spørgsmålet en fremtrædende plads på dagsordenen for gennemgangskonferencen i 2006 og sikre, at det inkorporeres i den fremtidige udvikling af FN's handlingsprogram efter juli 2006.

Det Forenede Kongerige stillede i 2005 en ekspert til rådighed for den åbne arbejdsgruppe, der skal udarbejde et internationalt instrument om mærkning og sporing. I oktober 2005 støttede Det Forenede Kongerige aktivt de resolutioner om håndvåben, som FN's Generalforsamling vedtog. Det Forenede Kongerige har også ydet aktiv støtte til FN's register over konventionelle våben siden oprettelsen i 1992 og vil igen deltage i den FN-gruppe af regeringseksperter, der skal se nærmere på den fortsatte drift af registret, herunder Det Forenede Kongeriges prioritering af, at det udvides til også at omfatte SALW.

II.B.2.   FN's Generalforsamlings 1. komité

Medlemsstaterne har indtaget følgende holdninger til de resolutioner vedrørende SALW, der blev vedtaget af FN's 60. Generalforsamlings 1. komité:

Resolution A/Res/60/68 om imødegåelse af de negative humanitære og udviklingsrelaterede følger af fremstilling, overførsel og ulovlig handel med håndvåben samt voldsom ophobning heraf: foreslået af Nederlandene, vedtaget ved afstemning med alle EU-landenes tilslutning

Resolution A/Res/60/71 om bistand til stater til bekæmpelse af ulovlig handel med håndvåben og indsamling heraf: foreslået af Mali og vedtaget ved konsensus

Resolution A/Res/60/74 om de problemer, der opstår som følge af ophobning af overskydende lagre af konventionel ammunition: foreslået af Frankrig og Tyskland og vedtaget ved konsensus

Resolution A/Res/60/81 om alle former for ulovlig handel med håndvåben og lette våben: foreslået af Japan og vedtaget uden afstemning. Punkt 2 i den operationelle del blev dog vedtaget ved afstemning med alle EU-landenes enstemmige tilslutning

Resolution A/Res/60/226 om gennemsigtighed inden for forsvarsmateriel: foreslået af Nederlandene, vedtaget ved afstemning med alle EU-landenes tilslutning

Resolution A/Res/60/69 om den nationale lovgivning om overførsel af våben, militært udstyr og varer og teknologi med dobbelt anvendelse: foreslået af Nederlandene og vedtaget ved konsensus

Resolution A/Res/60/44 om objektiv information om militære spørgsmål, herunder de militære udgifters gennemsigtighed: foreslået af Tyskland og Rumænien (medlem i to år) og vedtaget uden afstemning

Resolution A/Res/60/77 om forebyggelse af ulovlig overførsel og uautoriseret adgang til og brug af bærbare luftværnssystemer: foreslået af Australien og vedtaget ved konsensus

Resolution A/Res/60/75 om kontrol med konventionelle våben på regionalt og subregionalt plan: vedtaget ved afstemning med alle EU-landenes enstemmige tilslutning

Resolution A/Res/60/94 om styrkelse af sikkerheden og samarbejdet i Middelhavsområdet: foreslået af Algeriet, vedtaget ved konsensus, EU-25 var medforslagsstillere

Afgørelse 60/519 om det internationale instrument, der skal gøre det muligt for stater på en pålidelig måde og i god tid at identificere og efterspore ulovlige håndvåben og lette våben: foreslået af Schweiz, vedtaget ved afstemning med alle EU-landenes enstemmige tilslutning.

II.B.3   OSCE

EU-medlemsstaterne deltager aktivt i det arbejde, som OSCE udfører på SALW-området.

ØSTRIG

Østrig støttede aktivt den fortsatte gennemførelse af OSCE's dokumenter om håndvåben og lette våben og om lagre af konventionel ammunition, med særlig vægt på projekter for destruktion af sådanne våben i Belarus, Tadsjikistan, Kasakhstan, Ukraine og Den Russiske Føderation. Østrig tog også initiativet til en diskussion om, hvordan man skulle præsentere de relevante OSCE-projekter om SALW på FN's gennemgangskonference. For så vidt angår konventionel ammunition ydede Østrig et frivilligt bidrag på 64 470 EUR til et projekt til genvinding og oparbejdning af røgslørkemikalier i Georgien.

CYPERN

Cypern gav oplysninger til OSCE om den nationale praksis og de nationale procedurer for eksport af konventionelle våben og teknologi i tilslutning hertil (fsc.del/374/05, 15.7.2005), om overførsel af konventionelle våben (FSC.DEL/243/05, 7/6/2005) og om SALW (FSC.DEL/334/05, 15.7.2005).

DANMARK

Danmark deltog fortsat i OSCE's aktiviteter, herunder seminarer og workshops og andre initiativer vedrørende SALW. Danmark gennemfører OSCE's dokument om håndvåben og lette våben.

FINLAND

FRANKRIG

I februar 2005 deltog Frankrig inden for rammerne af den OSCE-mekanisme, der yder bistand til destruktion af lagre af SALW og overskydende konventionel ammunition, i en ekspertmission til Rusland om oplagring og destruktion af ammunition, der er trukket tilbage fra Transdnestrien. I april 2005 finansierede Frankrig en evalueringsmission om oplagring og destruktion af konventionel ammunition i Kaliningrad-enklaven (Rusland). I maj 2005 finansierede Frankrig ligeledes, inden for rammerne af OSCE's destruktion af ammunitions- og SALW-lagre i Tadsjikistan, udsendelsen af fire eksperter på en otte måneders mission (uddannelse, overvågning af lageropbygning og kontrol med destruktion) (udgift: 110 000 EUR).

TYSKLAND

I OSCE-regi har Tyskland udarbejdet et kapitel om transport af ammunition til OSCE's planlagte håndbog om bedste praksis vedrørende ammunition og deltog aktivt i udarbejdelsen af et bilag til OSCE's håndbog om bedste praksis vedrørende SALW, som handlede om lagerforvaltning og sikkerheden i forbindelse med bærbare luftværnssystemer (MANPADS).

UNGARN

I OSCE-regi har Ungarn givet en række politisk bindende tilsagn på SALW-området.

ITALIEN

Italien fortsatte i 2005 sin aktive gennemførelse af OSCE's dokument om håndvåben og lette våben, der blev vedtaget i november 2000. I den forbindelse fremlagde Italien ajourførte nationale data som led i udvekslingen af oplysninger om vigtige aspekter af SALW (fremstilling, mærkning, eksportkontrol, mæglervirksomhed og destruktionsteknikker), som omhandlet i nævnte OSCE-dokument.

LITAUEN

Litauen overholder sine forpligtelser med hensyn til udveksling af oplysninger i henhold til OSCE's dokument om SALW og om gennemførelse af FN's handlingsprogram. Litauen forelægger hvert år oplysninger for FN og OSCE om SALW, der er konfiskeret eller destrueret under den nationale jurisdiktion.

NEDERLANDENE

Nederlandene finansierede et projekt for destruktion og forsvarlig oplagring af SALW og konventionel ammunition i Republikken Tadsjikistan.

SLOVENIEN

Slovenien ydede 65 000 EUR til OSCE's projekter for destruktion af SALW-ammunition i Tadsjikistan (9,7 mio. SIT — 40 000 EUR) og i Ukraine (6,1 mio. SIT — 25 000 EUR). Den slovenske diplomat Jernej Cimperšek, som er rådgiver ved den faste OSCE-mission i Wien, blev udnævnt som koordinator for konventionel ammunition i Forum for Sikkerhedssamarbejde (FSC). Slovenien har indgivet sin nationale rapport om gennemførelsen af OSCE's dokument om håndvåben og lette våben.

SPANIEN

Spanien deltog i 2004 og 2005 sammen med Det Forenede Kongerige og Schweiz i et OSCE-projekt i Belarus vedrørende lagerforvaltning, destruktion af overskydende materiel, betingelser for oplagringssikkerhed, ammunitionsdepoter osv. for SALW og ammunition hertil.

SVERIGE

I 2005 ydede Sverige støtte til følgende SALW-relaterede programmer:

DET FORENEDE KONGERIGE

I Belarus har Det Forenede Kongerige som det ledende land i et banebrydende OSCE-projekt ydet ekspertbistand og finansiering til lagerforvaltning, destruktion og registre. Desuden fortsætter Det Forenede Kongerige i OSCE med at støtte gennemførelsen af OSCE's dokument om SALW (november 2000). I øjeblikket koordinerer Det Forenede Kongerige også i tæt samspil med G8-partnerne samt Sverige og Tyrkiet udarbejdelsen af et bilag til OSCE-håndbogen om bedste praksis vedrørende håndvåben og lette våben, som fokuserer på lagerforvaltning og sikkerheden i forbindelse med MANPADS.

II.B.4.   NATO

ØSTRIG

Østrig gav finansiel støtte til et projekt, der tager sigte på destruktion af SALW, MANPADS og ammunition i Ukraine. Gennemførelsesaftalen til det USA-ledede projekt blev undertegnet i november, og destruktionen blev indledt i december.

UNGARN

Ungarn har deltaget aktivt i det arbejde, der er gennemført inden for rammerne af NATO's partnerskab for fred.

LITAUEN

Litauen bidrog til projektet vedrørende destruktion af SALW, MANPADS og ammunition i Ukraine, som administreres af NAMSA (NATO).

DEN SLOVAKISKE REPUBLIK

Slovakiet har bidraget med 30 000 EUR til destruktion af SALW og ammunition i Ukraine gennem NATO'S partnerskab for fred og OSCE.

DET FORENEDE KONGERIGE

UK er også et af de lande, der gav yderligere bidrag til et program vedrørende destruktion af ammunition, som NATO gennemfører i Albanien, hvor 11 600 tons ammunition til håndvåben og lette våben skal destrueres over en årrække. I februar 2005 meddelte Det Forenede Kongerige, at det gav 400 000 GBP til et storstilet og langsigtet NATO-projekt til destruktion af håndvåben og lette våben, ammunition og jord-til-luft-missiler i Ukraine. Det Forenede Kongerige går også i spidsen for et projekt, hvor man i øjeblikket yder over 500 000 GBP til destruktion af overskudslagre af SALW og ammunition i Bosnien-Hercegovina. Dette projekt har et indledende mål på 250 000 håndvåben (75 000 var allerede blevet destrueret i december 2005), og et yderligere overordnet mål på 10 000 tons ammunition. I 2005 blev der også destrueret yderligere ammunitionslagre i Albanien, og Sydafrika blev forsynet med maskiner til destruktion af håndvåben.

II.B.5.   Ecowas

SPANIEN

I december 2005 underskrev Spanien et aftalememorandum med eksekutivsekretæren for Det Økonomiske Fællesskab af Vestafrikanske Stater (Ecowas), hvori det forpligtede sig til at afsætte mindst 1 000 000 EUR (som skal udbetales i perioden 2006-2008) som bidrag til Ecowas' aktiviteter og programmer, der omfatter støtte på 750 000 EUR til programmet for kontrol af håndvåben i Vestafrika.

II.B.6   Wassenaar-arrangementet

Fem af de seks EU-medlemsstater, der endnu ikke har tilsluttet sig Wassenaar-arrangementet, blev optaget i 2005. Cyperns ansøgning om at tiltræde arrangementet er fortsat til behandling. EU er af den faste overbevisning, at samtlige EU-medlemsstaters tilslutning vil sikre en effektiv eksportkontrol af høj standard inden for Wassenaar-arrangementet og i EU.

Medlemsstaterne deltog fortsat i Wassenaar-arrangementets aktiviteter, herunder seminarer og workshops og andre SALW-relaterede initiativer. Danmark gennemfører Wassenaar-arrangementets retningslinjer for bedste praksis for eksport af håndvåben og lette våben.

Østrig, som er formand for Wassenaar-arrangementet, fremhævede denne eksportkontrolordnings betydning for bekæmpelsen af ulovlige SALW.

Ungarn var formand for Wassenaar-arrangementets ekspertgruppe i 2005. Efter anmodning fra flere lande er dette mandat på et år blevet forlænget for 2006. I 2004 og 2005 fungerede Ungarn som formidler i forbindelse med Kroatiens tiltrædelse af Wassenaar-arrangementet.

De Forenede Kongerige gik aktivt ind i arbejdet for yderligere at fremme af Wassenaar-arrangementets bistandsindsatser og navnlig for en bredere overholdelse af retningslinjerne for bedste praksis for eksport af håndvåben og lette våben og retningslinjerne for kontrol med eksport af MANPADS.

II.B.7   Andre

UNGARN

Ungarn støtter arbejdet i det regionale center til støtte for og iværksættelse af våbenkontrol (RACVIAC). I 2005 udvidede Ungarn sin deltagelse, idet det sendte en ny officer til centret. Ungarn er medformand for RACVIAC's anden arbejdsgruppe i 2006.

Ungarn støtter det arbejde, der gøres i styringsgruppen vedrørende kontrol med håndvåben og lette våben i Sydøsteuropa. Ungarn deltog i arbejdet på en konference i Montenegro i september 2005 om sikkerhedssektoren i det vestlige Balkan.

IRLAND

Som medlem af Netværket for Menneskers Sikkerhed støtter Irland en personorienteret tilgang til våbenspørgsmålet og har en lang tradition for støtte til programmer for afvæbning, demobilisering, reintegration og rehabilitering (DDRR). Senest har Irland inden for rammerne af UNDP's trustfond for DDRR givet støtte til nødhjælp og genopbygning på i alt 1 000 000 EUR i 2004 og 2005, der skal anvendes til DDRR-aktiviteter i Liberia. Formålet med dette UNDP-program er at sikre, at programmer for lokalsamfundene er skræddersyet til at tilgodese navnlig kvinders og tidligere børnesoldaters behov.

Irland har ydet støtte til Genève-forummet, en organisation med base i Genève, som arbejder for at opbygge partnerskaber blandt og mellem regeringer, internationale organisationer og ngo'er omkring spørgsmål af fælles interesse vedrørende afvæbning og våbenkontrol.

SPANIEN

I oktober 2005 deltog Spanien i det tredje årsmøde mellem repræsentanterne for det parlamentariske forum vedrørende håndvåben og lette våben, der fandt sted i Mexico City.

III.   ANDRE KOMMENTARER, BEMÆRKNINGER OG RELEVANTE OPLYSNINGER

FRANKRIG

Frankrig har i flere år vist større åbenhed i den årsrapport til parlamentet om våbeneksport, der ikke blot udsendes i Frankrig, men også i udlandet (til ambassader og internationale organisationer). I rapporten redegøres der navnlig for den nationale kontrolpraksis og de internationale aktioner på eksportkontrolområdet, som Frankrig deltager i. Den indeholder også mange statistikker, herunder statistikker om eksport af håndvåben og lette våben.

TYSKLAND

Tyskland har for nylig offentliggjort sin samlede årsrapport om våbeneksport for 2004, som navnlig lægger vægt på størst mulig gennemsigtighed og åbenhed med hensyn til eksport af håndvåben. Rapporten indeholder bl.a. detaljerede oplysninger om hver enkelt tilladelse, der er givet til eksport af håndvåben og ammunition hertil, bl.a. bestemmelsesland, våbentype, værdi og antal artikler. Der findes en samlet oversigt over Tysklands lovgivning og politik med hensyn til SALW på adressen »www.un.org«.

LITAUEN

Litauens nationale Interpol-kontor arbejder sammen med Interpols Generalsekretariat og Interpols nationale kontorer i forbindelse med efterforskninger vedrørende identifikation af våben eller sporing af personer, der er involveret i ulovlig handel med våben.

SLOVENIEN

I 2005 offentliggjorde Slovenien første gang en årsberetning om våbeneksport og våbenimport. Rapporten blev offentliggjort på Forsvarsministeriets internetsted (www.mors.si).

DET FORENEDE KONGERIGE

I 2005 blev Det Forenede Kongeriges årsrapport offentliggjort; den omfatter afgørelser om udstedelse af eksporttilladelser truffet i 2004 og nærmere oplysninger om udviklingen på dette politikområde gennem det sidste år. Årsrapporterne betragtes internationalt som normgivende med hensyn til åbenhed, og UK er et af de førende lande med hensyn til udsendelse af udførlige oplysninger om hver enkelt våbenlicens. UK udarbejder også kvartalsrapporter regelmæssigt.

III.A.   Kriterier for vurdering af anmodninger om EU-finansiering af projekter vedrørende håndvåben og lette våben

III.A.1   Retningslinjer med hensyn til prioritetsområder

I FN's handlingsprogram vedrørende forebyggelse, bekæmpelse og udryddelse af ulovlig handel med håndvåben og lette våben (SALW), der blev vedtaget den 20. juli 2001, erindres der om behovet for komplementaritet i gennemførelsen på det globale, det regionale og det nationale niveau. Vedtagelsen i december 2005 af en EU-strategi for bekæmpelse af ulovlig ophobning af og handel med håndvåben og lette våben samt ammunition hertil illustrerer, at EU går ind for denne nødvendige komplementaritet og ønsker at yde sit bidrag.

EU-strategien er et sammenfattende dokument, der giver den kombinerede respons, der skal til for at imødegå den trussel, som ulovlig ophobning af og handel med håndvåben og lette våben samt ammunition hertil udgør, ved at pege på konkrete aktioner og fremgangsmåder, og den tager sigte på fuldt ud at udnytte EU's midler på multilateralt og regionalt plan, dels inden for EU og dels i EU's bilaterale forbindelser. Strategien bygger på eksisterende EU-politikker og -aktioner på dette område og samler dem under en fælles overskrift, der bl.a. også omfatter gennemførelsen af fælles aktion 2002/589/FUSP.

Strategien indeholder en handlingsplan og således også retningslinjer for EU's initiativer på SALW-området. Gruppen vedrørende Global Nedrustning og Våbenkontrol sørger på sine regelmæssige møder for at føre EU's SALW-strategi ud i livet. Hvert halvår handler mindst et af denne gruppes møder om SALW.

III.B   Erfaringer

Der blev iværksat tre nye projekter i henhold til fælles aktion 2002/589/FUSP. Det er endnu for tidligt at drage konklusioner om gennemførelsen af disse projekter. Cambodja-projektet har dog vist, at det er en forudsætning for et vellykket projekt på dette område, at modtagerlandet føler, at dets modpart, som i dette tilfælde er EU, har stor politisk myndighed, hvilket vil hjælpe modtagerlandet med at skabe sig moralsk myndighed i befolkningen. Dette er nødvendigt for at kunne ændre den måde, befolkningerne oplever problemet med SALW på og reagerer på de foranstaltninger, der skal bekæmpe det.

III.B.1   Kriterier for tildeling af midler

Kriterierne blev offentliggjort i fjerde årsrapport.

----

(1)  Rådets dokument 5319/06.

----

BILAG

ØSTRIG

BELGIEN

DEN TJEKKISKE REPUBLIK

ikke oplyst

CYPERN

DANMARK

ESTLAND

FINLAND

FRANKRIG

TYSKLAND

GRÆKENLAND

UNGARN

IRLAND

ITALIEN

LETLAND

LITAUEN

LUXEMBOURG

MALTA

NEDERLANDENE

POLEN

PORTUGAL

SLOVAKIET

SLOVENIEN

SPANIEN

SVERIGE

DET FORENEDE KONGERIGE

SEKRETARIATET FOR RÅDET FOR DEN EUROPÆISKE UNION

EUROPA-KOMMISSIONEN

----

I Meddelelser

Rådet

----

Erklæringer til optagelse i Rådets protokol af 17. juli 2006

(2006/C 171/02)

----

(1)EFT C 203 af 17.7.1999, s. 1.

----

Kommissionen

----

Euroens vekselkurs (1)

21. juli 2006

(2006/C 171/03)

1 euro= 

----

(1)

Kilde: Referencekurs offentliggjort af Den Europæiske Centralbank.

----

----

Meddelelse fra Kommissionen i forbindelse med gennemførelsen af Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed

(2006/C 171/04)

(EØS-relevant tekst)

(Titler og referencer på de europæiske standarder som skal offentliggøres i henhold til direktivet)

BEMÆRK:

----

(1)  ESO: Europæisk standardiseringsorgan:

(2)EFT L 204 af 21.7.1998, s. 37.

(3)EFT L 217 af 5.8.1998, s. 18.

----

----

Meddelelse til brugere i Den Europæiske Union og i Bulgarien og Rumænien (1) af kontrollerede stoffer, der er tilladt til væsentlige anvendelsesformål i Fællesskabet, i 2007 i henhold til Europa-Parlamentets og Rådets forordning (EF) nr. 2037/2000 om »stoffer, der nedbryder ozonlaget« (2)

(2006/C 171/05)

Denne meddelelse vedrører følgende stoffer:

Denne meddelelse er rettet til brugere, som har til hensigt at:

Kontrollerede stoffer til væsentlige anvendelsesformål kan fås fra produktion inden for Fællesskabet og om nødvendigt ved indførsel i Fællesskabet udefra.

I afgørelse IV/25 fra parterne i Montreal-protokollen om stoffer, der nedbryder ozonlaget, er der fastlagt kriterier og en procedure til bestemmelse af »væsentlige anvendelsesformål«, hvortil der fortsat kan tillades produktion og forbrug efter nedtrapning.

I overensstemmelse med afgørelse IV/25 fra parterne i Montreal-protokollen kræves det i artikel 3, stk. 1, i forordning (EF) nr. 2037/2000, som ændret ved forordning (EF) nr. 2038/2000, at der fastsættes mængder af ovennævnte kontrollerede stoffer, som kan tillades til væsentlige anvendelsesformål i Fællesskabet i 2007.

Parterne i Montreal-protokollen træffer i november 2006 muligvis afgørelse om en øvre grænse for den produktion og det forbrug, der er nødvendigt for at dække behovet for CFC i 2007 til væsentlige anvendelsesformål til dosisinhalatorer til behandling af astma og kroniske lungesygdomme som anført i bilag I, forudsat at betingelserne i punkt 2 i afgørelse VII/28 fra parternes møde overholdes.

I overensstemmelse med afgørelse X/19 fra parterne i Montreal-protokollen bør renhedsgraden af kontrollerede stoffer til laboratorieformål være på mindst 99,0 % for 1,1,1-trichlorethan og 99,5 % for CFC'er og tetrachlormethan. Disse yderst rene stoffer og blandinger, der indeholder kontrollerede stoffer, må kun leveres i genlukbeholdere eller højtrykscylindre, der indeholder mindre end tre liter, eller i glasampuller på 10 ml eller derunder, der er tydeligt mærket som stoffer, der nedbryder ozonlaget, udelukkende til laboratoriebrug og til analyseformål, og det skal klart fremgå, at brugte stoffer eller overskudsstoffer skal indsamles og genvindes, hvis praktisk muligt. Materialet skal tilintetgøres efter procedurerne i forordningens artikel 16, stk. 1, hvis genvinding ikke er praktisk muligt.

Montreal-protokolparternes afgørelse XV/8 hjemler den produktion og det forbrug, der kræves til at opfylde de væsentlige behov for kontrollerede stoffer, der er opført i Montreal-protokollens bilag A, B og C (stoffer i gruppe II og III), til laboratorie- og analyseformål som anført i bilag IV til referatet af parternes syvende møde, forudsat at betingelserne i bilag II til referatet af parternes sjette møde er opfyldt.

Montreal-protokolparternes afgørelse XVII/10, der blev vedtaget i december 2005, hjemler den produktion og det forbrug, der kræves til at opfylde de væsentlige behov for methylbromid, det kontrollerede stof, der er opført i Montreal-protokollens bilag E (gruppe I-stoffer), til laboratorie- og analyseformål som anført i bilag IV til referatet af parternes syvende møde, forudsat at betingelserne i bilag II til referatet af parternes sjette møde er opfyldt. Anvendelser anført i punkt 6, litra a) og c), i afgørelse VII/11 og afgørelse XI/15 er udelukket fra de godkendte anvendelser anført i punkt 2 i afgørelse XVII/10.

Der er flere oplysninger, herunder den engelske ordlyd af de afgørelser, der er nævnt ovenfor (afgørelse IV/25, XI/15, XV/8, XVI/16 og XVII/10), på: http://ec.europa.eu/environment/ozone/pdf/2006_lab.pdf

Den procedure for tildeling af kvoter af kontrollerede stoffer til ovennævnte væsentlige anvendelser, der er fastsat ved forordning (EF) nr. 2037/2000 og forordning (EF) nr. 2038/2000, er som følger:

----

(1)  Forudsat EU træffer den endelige beslutning, der er nødvendig for at bekræfte den 1.1.2007 som dato for deres tiltrædelse til EU.

(2)EFT L 244 af 29.9.2000, s. 1, senest ændret ved Kommissionens forordning (EF) nr. 29/2006 (EUT L 6 af 11.1.2006, s. 27-28).

----

ANEXO I/PŘÍLOHA I/BILAG I/ANHANG I/LISA I/ΠΑΡΑΡΤΗΜΑ I/ANNEX I/ANNEXE I/ALLEGATO I/I PIELIKUMS/I PRIEDAS/I. MELLÉKLET/ANNESS I/BIJLAGE I/ZAŁĄCZNIK I/ANEXO I/PRÍLOHA I/PRILOGA I/LIITE I/BILAGA I

BELGIQUE/BELGIË

ČESKÁ REPUBLIKA

DANMARK

DEUTSCHLAND

EESTI

ΕΛΛΑΣ

ESPAŇA

FRANCE

IRELAND

ITALIA

ΚΥΠΡΟΣ

LATVIJA

LIETUVA

LUXEMBOURG

MAGYARORSZÁG

MALTA

NEDERLAND

ÖSTERREICH

POLSKA

PORTUGAL

SLOVENIJA

SLOVENSKO

SUOMI/FINLAND

SVERIGE

UNITED KINGDOM

BULGARIA

ROMANIA

----

----

Meddelelse til virksomheder i Den Europæiske Union og i Bulgarien og Rumænien (1), der i 2007 har til hensigt at eksportere kontrollerede stoffer, der nedbryder ozonlaget, i henhold til Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget (2)

(2006/C 171/06)

Denne meddelelse henvender sig til virksomheder, som har til hensigt at eksportere følgende stoffer fra Den Europæiske Union fra den 1. januar 2007 til den 31. december 2007:

Det forbydes at eksportere chlorfluorcarboner, andre fuldt halogenerede chlorfluorcarboner, haloner, tetrachlormethan, 1,1,1-trichlorethan og hydrobromfluorcarboner og bromchlormethan eller produkter og udstyr, bortset fra personlige ejendele, som indeholder disse stoffer, eller hvis fortsatte funktion er betinget af leveringen af disse stoffer. Bemærk, at forbuddet ikke gælder eksport af:

Artikel 12 indeholder krav om tilladelse til eksport af stoffer, der er opført i gruppe I til IX i bilag I til denne meddelelse (jf. bilag I til forordningen). Sådan eksporttilladelse udstedes af Europa-Kommissionen, når denne har konstateret, at artikel 11 (3) er overholdt.

I forordningen er mængderne målt i ONP-kilogram for at afspejle stoffets ozonnedbrydende potentiale (4).

Brugere, der ønsker at eksportere stoffer opført i gruppe I til IX i bilag 1 til denne meddelelse i perioden fra den 1. januar 2007 til den 31. december 2007, skal henvende sig til Europa-Kommissionen, senest den 1. september 2006.

Virksomheder, der har fået udstedt en eksporttilladelse for 2006, skal udfylde og indsende den/de relevante formular(er), alt afhængigt af hvilket stof der er tale om, jf. ODS-webstedet http://ec.europa.eu/environment/ozone/ods.htm, for at få tildelt et eksporttilladelsesnummer (EAN).

Der skal også indsendes en kopi af ansøgningen til medlemsstatens kompetente myndighed (jf. bilag II).

Der vil blive givet et EAN, og ansøgeren bliver underrettet, forudsat at ansøgningen opfylder kriterierne for at modtage et eksporttilladelsesnummer. Brugere kan kun eksportere kontrollerede stoffer opført i bilag I til denne meddelelse i 2007, hvis de er i besiddelse af et EAN udstedt af Europa-Kommissionen. Europa-Kommissionen forbeholder sig ret til at tilbageholde udstedelsen af et EAN-nummer i de tilfælde, hvor den ikke har modtaget tilstrækkelige oplysninger.

----

(1)  Med forbehold af EU's endelige afgørelse, der er påkrævet for at stadfæste den 1.1.2007 som dato for deres tiltrædelse til EU.

(2)EFT L 244 af 29.9.2000, s. 1. Senest ændret ved forordning (EF) nr. 29/2006 (EUT L 6 af 11.1.2006, s. 27).

(3)  Ændret ved forordning (EF) nr. 1804/2003, offentliggjort i EUT L 265 af 16. oktober 2003, s. 1.

(4)  For blandinger: kun mængden af de kontrollerede stoffer i blandingen bør medtages i ONP-mængden. 1,1,1-trichlorethan markedsføres altid med stabilisatorer. Eksportører bør hos deres leverandør få oplyst det procentvise indhold af stabilisatorer, som skal fratrækkes før beregningen af tallet i ONP-ton.

----

BILAG 1

Stoffer, der er omfattet af forordningen

----

(1)  Tallene for ozonlagsnedbrydende potentiale er skøn baseret på den nuværende viden. De vil regelmæssigt blive gennemgået og revideret på baggrund af de afgørelser, der træffes af parterne i Montreal-protokollen om stoffer, der nedbryder ozonlaget.

(2)  Denne formel refererer ikke til 1,1,2-trichlorethan.

(3)  De kommercielt mest rentable stoffer som angivet i protokollen.

----

ANEXO II/PŘÍLOHA II/BILAG II/ANHANG II/LISA II/ΠΑΡΑΡΤΗΜΑ II/ANNEX II/ANNEXE II/ALLEGATO II/II PIELIKUMS/II PRIEDAS/II. MELLÉKLET/ANNESS II/BIJLAGE II/ZAŁĄCZNIK II/ANEXO II/PRÍLOHA II/PRILOGA II/LIITE II/BILAGA II

BELGIQUE/BELGIË

ČESKÁ REPUBLIKA

DANMARK

DEUTSCHLAND

EESTI

ΕΛΛΑΣ

ESPAŇA

FRANCE

IRELAND

ITALIA

ΚΥΠΡΟΣ

LATVIJA

LIETUVA

LUXEMBOURG

MAGYARORSZÁG

MALTA

NEDERLAND

ÖSTERREICH

POLSKA

PORTUGAL

SLOVENIJA

SLOVENSKO

SUOMI/FINLAND

SVERIGE

UNITED KINGDOM

BULGARIA

ROMANIA

----

----

Meddelelse til virksomheder i Den Europæiske Union og i Bulgarien og Rumænien (1), der i 2007 har til hensigt at importere kontrollerede stoffer, der nedbryder ozonlaget, i henhold til Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget (2)

(2006/C 171/07)

----

(1)  Med forbehold af EU's endelige afgørelse, der er påkrævet for at stadfæste den 1.1.2007 som dato for deres tiltrædelse til EU.

(2)EFT L 244 af 29.9.2000, s. 1. Senest ændret ved Kommissionens forordning (EF) nr. 29/2006 (EUT L 6 af 11.1.2006, s. 27).

(3)  Kontrollerede stoffer eller blandinger, som importeres i andre forarbejdede produkter end beholdere, der benyttes til transport eller oplagring af stoffet, er ikke omfattet af denne meddelelse.

(4)  Anvendelsen af HCFC-importdata fra 2002/2003 for de EU-medlemsstater, der tiltrådte EU den 1. maj 2004, afhænger af den endelige vedtagelse af ændringen af forordning (EF) nr. 2037/2000 vedrørende en ændring af basisåret fra 1999 til et gennemsnit af 2002 og 2003.

(5)  For blandinger: kun mængden af de kontrollerede stoffer i blandingen bør medtages i ONP-mængden. 1,1,1-trichlorethan markedsføres altid med stabilisatorer. Importører bør hos deres leverandør få oplyst det procentvise indhold af stabilisatorer, som skal fratrækkes før beregningen af tallet i ONP-ton.

----

BILAG 1

Stoffer, der er omfattet af forordningen

----

(1)  Tallene for ozonlagsnedbrydende potentiale er skøn baseret på den nuværende viden. De vil regelmæssigt blive gennemgået og revideret på baggrund af de afgørelser, der træffes af parterne i Montreal-protokollen om stoffer, der nedbryder ozonlaget.

(2)  Denne formel refererer ikke til 1,1,2-trichlorethan.

(3)  De kommercielt mest rentable stoffer som angivet i protokollen.

NYE STOFFER

----

ANEXO II/PRÍLOHA II/BILAG II/ANHANG II/LISA II/ΠΑΡΑΡΤΗΜΑ II/ANNEX II/ANNEXE II/ALLEGATO II/II PIELIKUMS/II PRIEDAS/II. MELLÉKLET/ANNESS II/BIJLAGE II/ZAŁĄCZNIK II/ANEXO II/PŘÍLOHA II/PRILOGA II/LIITE II/BILAGA II

BELGIQUE/BELGIË

ČESKÁ REPUBLIKA

DANMARK

DEUTSCHLAND

EESTI

ΕΛΛΑΣ

ESPAÑA

FRANCE

IRELAND

ITALIA

ΚΥΠΡΟΣ

LATVIJA

LIETUVA

LUXEMBOURG

MAGYARORSZÁG

MALTA

NEDERLAND

ÖSTERREICH

POLSKA

PORTUGAL

SLOVENIJA

SLOVENSKO

SUOMI/FINLAND

SVERIGE

UNITED KINGDOM

BULGARIA

ROMANIA

----

----

Medlemsstaternes oplysninger om statsstøtte ydet i henhold til Kommissionens forordning (EF) nr. 2204/2002 af 5. december 2002 om anvendelse af EF-traktatens artikel 87 og 88 på uddannelsesstøtte

(2006/C 171/08)

(EØS-relevant tekst)

----

(1)  Bortset fra skibsbygningsindustrien og andre sektorer, der er omfattet af særregler i forordninger og direktiver, der regulerer al statsstøtte inden for den pågældende sektor.

(2)  I henhold til bestemmelse nr. 11 i lovgivningsmeddelelse nr. 335/2005 om fradrag og skattelettelser (generelle og specifikke kvalifikationer) fra 2005, anvendes denne ordning i overensstemmelse med de regler, der er gældende efter revisionen af Kommissionens forordning (EF) nr. 2204/2002

(3)  Bortset fra skibsbygningssektoren og andre sektorer, der er omfattet af særlige regler i forordninger og direktiver vedrørende al statsstøtte inden for sektoren.

(4)  I henhold til bestemmelse nr. 24 i lovgivningsmeddelelse nr. 330/2005 om fradrag og skattelettelser (forskning og udvikling) fra 2005 anvendes denne ordning i overensstemmelse med de regler, der er gældende efter revisionen af Kommissionens forordning (EF) nr. 2204/2002

(5)  Bortset fra skibsbygningssektoren og andre sektorer, der er omfattet af særlige regler i forordninger og direktiver vedrørende al statsstøtte inden for sektoren.

(6)  Bortset fra skibsbygningsindustrien og andre sektorer, der er omfattet af særlige statsstøtteregler, som er fastsat ved forordninger og direktiver.

----

Berigtigelser

----

Berigtigelse til meddelelse vedrørende de gældende antidumpingforanstaltninger for importen til Fællesskabet af visse magnesiasten med oprindelse i Folkerepublikken Kina: ændring af navnet på et selskab, der er pålagt individuel antidumpingtold

(Den Europæiske Unions Tidende C 106 af 5. maj 2006)

(2006/C 171/09)

Side 5, tredje afsnit:

i stedet for:

»Diashiqiao City«

læses:

»Dashiqiao City«.

----